5ί9Π3ΐυΓβ ΝοΙ 
νβΓΐίΪΘ^.^ \ 



Οί 9 ίΙΛΐ 5 ^ 9 ηεοΙ 6γ I 
ΤΙιβοάοΓΟδ Μουπτα(Βπ5 
ϋβίε: 2012.07.0#π8:40:18 
ΕΕ5Τ Γ 
Ρθ35θπ: δίβΠθο ΡϋΡ 
(θΓΠϋθίΙΐΙθϋ) | 
ίοοΒίίοη: Α0τβ|5, ΕΙΜηίΚο 
Τγρο9Γ3ίίο 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 227 

19 Ιουνίου 2012 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως μνημείων των κτηρίων 4,5 και της 
καμινάδας του συγκροτήματος του πρώην εργο¬ 
στασίου Γεωργιάδη στον Αγ. Στέφανο της Χαλ¬ 
κίδας, ιδιοκτησίας Περιφερειακής Ενότητας Εύ¬ 
βοιας Περιφέρειας Στερεός Ελλάδος. 1 

Όλως εντοπισμένη τροποποίηση σχεδίου διανομής 
Παλαμά, Ν. Καρδίτσας με χαρακτηρισμό τμήμα¬ 
τος του Ο.Τ. 95 ως «Χώρου Παιδικού Σταθμού».. 2 


ΑΠΟΦΑΣΕΙ Σ 

Αριθμ. ΥΠΠΟΤ/ΔΝΣΑΚ/55437/790 (1) 

Χαρακτηρισμός ως μνημείων των κτηρίων 4,5 και της 
καμινάδας του συγκροτήματος του πρώην εργοστα¬ 
σίου Γ εωργιάδη στον Αγ. Στέφανο της Χαλκίδας, ιδι¬ 
οκτησίας Περιφερειακής Ενότητας Εύβοιας Περιφέ¬ 
ρειας Στερεός Ελλάδος. 

Η ΥΠΟΥΡΓΟΣ 

ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 90 του Π.Δ. 63/2005 (Φ.Ε.Κ. 98/Α'/22-4-2005) 
«Περί Κωδικοποίησης της Νομοθεσίας για την Κυβέρνηση 
και τα Κυβερνητικά Όργανα», καθώς και ότι από την εφαρ¬ 
μογή των κανονιστικών αυτών διατάξεων δεν προκαλείται 
δαπάνη σε βάρος του Κρατικού προϋπολογισμού, 

β) του Π.Δ. 186/2009 «Συγχώνευση των Υπουργείων Πολι¬ 
τισμού και Τουριστικής Ανάπτυξης» (ΦΕΚ 213/Α'/7-10-2009) 
και το Π.Δ. 71/2012 «Διορισμός Υπουργών» (ΦΕΚ 24/Α7 
17-5-2012), 

γ) του Ν. 3028/02 και ιδίως του άρθρου 6 (Φ.Ε.Κ. 153/Α7 
28-6-2002) «Για την προστασία των Αρχαιοτήτων και εν 
γένει της Πολιτιστικής Κληρονομιάς», 


δ) του Ν. 2039/92 (Φ.Ε.Κ. 61/Α713-4-92) «Περί Κύρωσης 
της Σύμβασης για την προστασία της Αρχιτεκτονικής 
Κληρονομιάς της Ευρώπης», 

ε) του Π.Δ. 191/2003 (ΦΕΚ 146/Α713-6-2003) «Οργανι¬ 
σμός Υπουργείου Πολιτισμού». 

2. Την Υπουργική απόφαση ΥΠΠΟ/ΔΟΕΠΥ/ΤΠΟ- 
ΝΥΣ/15/3696/20-1-2004 «Μεταβίβαση αρμοδιοτήτων του 
Υπουργού Πολιτισμού στις Περιφερειακές....» (ΦΕΚ 70/Β7 
20-1-2004), καθώς και την υπουργική απόφαση ΥΠΠΟ/ΔΟ- 
ΕΠΥ/ΓΠΌΝΥΣ/14/3698/20-1-2004 «Οργάνωση και λειτουργία 
των Συμβουλίων του Ν. 3028/2002» (ΦΕΚ 70/Β720-1-2004). 

3. Την από 7-6-2012 εισήγηση της Διεύθυνσης Νε- 
ώτερης και Σύγχρονης Αρχιτεκτονικής Κληρονομιάς 
(Δ.Ν.Σ.Α.Κ.) και τα λοιπά στοιχεία του φακέλου. 

4. Την κατά πλειοψηφία γνωμοδότηση του Κεντρικού 
Συμβουλίου Νεωτέρων, με αριθμό πρακτικού 15/7-6-2012 
(Θέμα: Ιο), αποφασίζουμε: 

Χαρακτηρίζουμε ως μνημεία, σύμφωνα με τις διατά¬ 
ξεις του άρθρου 6 παρ. 1γ, του Ν. 3028/02, τα κτήρια 4,5 
και την καμινάδα του συγκροτήματος Γ εωργιάδη στον 
Αγ. Στέφανο της Χαλκίδας, ιδιοκτησίας Περιφερειακής 
Ενότητας Εύβοιας - Περιφέρειας Στερεός Ελλάδος, 
σύμφωνα με το συνημμένο τοπογραφικό διάγραμμα, 
διότι αποτελούν αντιπροσωπευτικά κτίσματα του πρώην 
εργοστασίου Γεωργιάδη, δείγματα της πρώιμης βιο¬ 
μηχανικής περιόδου της Χαλκίδας, σημαντικά για την 
πολεοδομική, αρχιτεκτονική και ιστορική εξέλιξη της 
περιοχής. 

Η παρούσα δεν αποτελεί αναγνώριση τίτλου ιδιοκτη¬ 
σίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2012 

Η ΥΠΟΥΡΓΟΣ 

ΤΑΤΙΑΝΑ ΚΑΡΑΠΑΝΑΓΙΩΤΗ 

Αριθμ. 600 (2) 

Όλως εντοπισμένη τροποποίηση σχεδίου διανομής Πα- 
λαμά, Ν. Καρδίτσας με χαρακτηρισμό τμήματος του 
Ο.Τ. 95 ως «Χώρου Παιδικού Σταθμού». 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 3 και 70 του από 17.7.1923 
Ν.Δ/τος (Φ.Ε.Κ. 228 Α'/23) «περί σχεδίων πόλεων κ.λπ.», 
όπως τροποποιήθηκαν, συμπληρώθηκαν ή/και αντικα- 
ταστάθηκαν και ισχύουν έως σήμερα. 

2. Τις διατάξεις των άρθρων 152 και 154 του Π.Δ/τος 
της 14/27.7.1999, (Φ.Ε.Κ. 580 Δ'/99) «Κώδικας Βασικής 
Πολεοδομικής Νομοθεσίας». 

3. Τις διατάξεις του άρθρου 29 του Ν. 2831/2000 
(Φ.Ε.Κ. 140 Α'/2000) «Περί τροποποίησης των διατά¬ 
ξεων του Ν. 1577/85 - Γ.Ο.Κ. και άλλες πολεοδομικές 
διατάξεις» όπως αντικαταστάθηκαν με το άρθρο 10 
του Ν. 3044/2002, (Φ.Ε.Κ. 197 Α72002) περί «Μεταφοράς 
συντελεστού δομήσεως κ.λπ.». 

4. Την παραγρ. ΣΤ, στοιχ. 39 του αρθρ. 186 του Ν. 3852/10 
«Νέα Αρχιτεκτονική της Αυτοδιοίκησης κ.λπ. (Καλλικρά¬ 
της)» (Φ.Ε.Κ. 87 Α'/ΙΟ). 

5. Το σχέδιο διανομής συνοικισμού Παλαμά Ν. Καρδί¬ 
τσας, Δ/γμα 1.6.33 (Φ.Ε.Κ. 151 Α733), έγκρ. όρων δόμησης 
Αποφ. Νομ. Καρδίτσας 1638/30.4.92 (Φ.Ε.Κ. 500 Δ792). 

6. Τις υπ’ αριθμ. 65552/3785/26.9.88 (Φ.Ε.Κ. 111 Δ789) 
και 67402/3446/23.5.92 (Φ.Ε.Κ. 1000 Δ792) αποφάσεις 
Υπουργού ΠΕΧΩΔΕ, που αφορούν στην έγκριση του 
Γ.Π.Σ. του Δήμου Παλαμά Καρδίτσας. 

7. Την υπ’ αριθμ. 25/2011 απόφαση του Δημοτικού Συμ¬ 
βουλίου Παλαμά. 

8. Την με αριθμό 3/16.5.2012 Γνωμοδότηση του 
Σ.Υ.Π.Ο.Θ.Α. Π.Ε. Καρδίτσας, (αρ. Πρακτικού Ιο). 

9. Τα με Α.Π. 5069/13.4.11 κ’ 770/13.1.12 έγγραφα του Δ. 
Παλαμά. 

10. Την με Α.Π. 18894/6/5.5.2006 εγκύκλιο της Δ.Π.Σ./ 
Γ.Δ.Π./Υ.ΠΕ.ΧΩ.Δ.Ε. 

11. Το γεγονός ότι από τις κανονιστικές διατάξεις της 
παρούσας Απόφασης δεν προκαλείται δαπάνη σε βάρος 
του Κρατικού Προϋπολογισμού και του οικείου Ο.Τ.Α. 


Επειδή, σύμφωνα με το ισχύον Γ.Π.Σ. (βλ. 6ο σχετ.) έχει 
ήδη χωροθετηθεί η προτεινόμενη χρήση στην υπ’ όψη 
θέση και συνεπώς ο χαρακτηρισμός του χώρου «Παιδι¬ 
κού Σταθμού» απαιτείται προκειμένου να εναρμονιστεί 
προς τα ανωτέρω το ισχύον ρυμοτομικό σχέδιο συνοι¬ 
κισμού «Παλαμά» και να εξειδικευτεί η επιτρεπόμενη 
χρήση στο ΒΔ τμήμα Α-Β-Γ-Ζ-Α του Ο.Τ. 95. 

Επειδή με την εν λόγω ρύθμιση δεν επέρχεται μεί¬ 
ωση της συνολικής επιφάνειας των Κοινόχρηστων και 
Κοινωφελών χώρων, αντιθέτως προσαυξάνονται αυτοί 
της δεύτερης κατηγορίας, 

Επειδή διαπιστώνεται ότι η υπ’ όψη ρύθμιση αποσκοπεί 
αναμφισβήτητα στην εξυπηρέτηση κοινής ανάγκης και 
ωφέλειας δίχως να προκύπτουν αισθητικά είτε πολεο¬ 
δομικά κωλύματα και γενικότερα δυσμενείς επιπτώσεις 
για την περιοχή και το περιβάλλον, αποφασίζουμε: 

Άρθρο 1 

Εγκρίνεται η τροποποίηση του σχεδίου Διανομής «Πα¬ 
λαμά» Ν. Καρδίτσας, με χαρακτηρισμό του τμήματος 
υπό στοιχεία Α-Β-Γ-Ζ-Α στο Ο.Τ. 95 ως «Χώρου Παιδι¬ 
κού Σταθμού», όπως αναλυτικότερα φαίνεται στο συνο¬ 
δευτικό τοπογραφικό διάγραμμα σε κλίμακα 1:500 που 
θεωρείται από την Δ/ντρια της Δ/νσης Περιβάλλοντος 
και Χωρικού Σχεδιασμού Περιφέρειας Θεσσαλίας και 
του οποίου αντίτυπο σε φωτοσμίκρυνση δημοσιεύεται 
ακολούθως στην Εφημερίδα της Κυβερνήσεως, 

Άρθρο 2 

Δεν επέρχεται καμία μεταβολή με την παρούσα ως 
προς τους λοιπούς ισχύοντες όρους δόμησης στο υπ’ 
όψη Ο.Τ. 95. 

Αρθρο 3 

Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή με το σχεδιάγραμμα που την συνοδεύ¬ 
ει να δημοσιευθεί στην Εφημερίδα της Κυβερνήσεως. 

Λάρισα, 5 Ιουνίου 2012 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΓΟίπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - θ-γπ3ΪΙ: ννβόηΐ33ίθΐ·.βί@βί.9Γ 

